繼紅白機（又叫 FC / Famicom）、超級任天堂（SFC / Super Family Computer）、任天堂64（Nintendo 64）及「GameCube」後，任天堂所推出嘅第五部家用遊戲機，佢嘅特徵係前所未見嘅控制器使用方法、前代遊戲主機軟體下載販賣及待機時網路連線等。

桌球喺1510年喺法國出現，嗰時法國國王路易十四喺凡爾賽宮玩嘅單波（Single Pool）品種。原理係喺張檯放個象牙拱門條象牙立柱，跟住用匙羹樣嘅棍豰個波入去門入面或撞到個柱就有分。最初得兩隻波，到咗1775年時加多隻紅波，之後英國人有樣學樣，搞到波檯有三個波，重將呢種玩法嗌成開侖。而家桌球界重有呢種玩法。

1881 Heritage前身係香港水警總部，位於香港九龍油尖旺區尖沙咀廣東道2號A，1884年至1996年期間係水警總區總部，1994年成為香港法定古蹟。2003年，政府推出發展前水警總部文物旅遊計劃，邀請私人發展商以招標形式去保存、修復同發展呢個歷史地段。之後由長江實業地產有限公司發展，改建成為匯聚國際級購物商場、飲食娛樂同酒店於一身嘅特色建築物。

原子物理學（Atomic physics）、分子物理學（Molecular physics）、同埋光物理學（Optical physics）關係好密切，好多時會畀人擺埋一齊講。呢幾門物理子領域專係研究原子、分子、同光，重有係光同物質之間、以及物質同物質之間嘅相互作用。佢哋嘅目標係要了解物質點樣喺原子同分子層次構成同埋光點樣同物質有相互作用，會發展關於控制原子、分子、同光嘅方法，並且精確咁測量同分析佢哋嘅物理性質。呢幾門物理發展出嚟嘅實驗同理論技術成日會畀人用喺其他科學領域度，例如係化學、天文學、生物學、同埋醫學咁 。

標準模型（Standard model）畀人廣泛咁認為佢正確咁描述咗基本粒子之間嘅交互作用。呢個模型能夠說明 12 種已知嘅粒子（包括夸克同輕子）。呢啲粒子之間以強力、弱力、電磁力同埋引力進行交互作用。佢哋會互相交換規範玻色子（分別係膠子、光子、W及Z玻色子）。呢個模型重預測咗上帝粒子（Higgs boson）嘅存在。而喺 2012 年，歐洲核子研究組織宣佈探測到上帝粒子，轟動咗成個物理學界。

香港響英國殖民地統治下嘅發展因為日軍佔領而斷咗。日軍響1941年12月8號偷襲珍珠港嗰日，由酒井隆指揮由深圳打落嚟香港。負責守住香港嘅包括駐港英軍、由加拿大、印度支援香港嘅軍隊同埋香港義勇軍。雖然港府多番宣傳英軍作戰能力，但係英國響歐洲戰場都自己顧唔掂自己，駐港軍隊始終響好不利嘅防守位置。經過多番激戰，英軍最後冇埋最後一個水塘，唯有投降。1941年12月25號，港督楊慕琦代表英國殖民地官員，向當時總部響九龍半島酒店3樓嘅日軍投降。

根屬鬚根，梗肉質，肥厚兼有些少扁平，有不規則短指狀分歧，灰白到黃，有刺激性香味。地上梗高1m。葉對生，樣似披針到線披針，長15～30cm，闊2～25cm，先端漸尖，基部狹窄，冇毛排成兩列，冇葉柄。花屬穗狀花序，長4～5cm，苞片淡黃，似蛋形，長大概25mm；頂端有尖嘅苞仔，淡綠，邊緣有些少淡黃；花萼管長約1cm；花冠黃綠色，管長2～25cm；裂片披針形，長唔夠2cm；每年夏到秋天開花，但溫帶種啲品種唔開花。蒴果長圓形。

呢間醫院之所以之前嗌過「廣東省中醫研究所」，係因為佢喺1955年嗰時喺恆福路嘅橫枝崗嗰邊成立嘅一間醫院嘅同時，甚至係中國內地最早成立嘅其中一間中醫研究所，不過到咗文革嗰時就解咗散，直到1978年5月25號嘅廣東省委同省政府先至同意話恢復返出嚟，重將佢當成廣州中醫學院附屬科研機構嚟搞。喺1985年3月15號，廣東省編制委員會批准咗省中醫研究所改畀廣東省衛生廳嚟領導，甚至喺1986年初重批准咗嚟搞間廣東省中醫研究所同佢嘅附屬醫院。後嚟省中醫研究所喺1987年12月正式從廣東省藥物所分咗出嚟，就喺1990年嗰時開始喺而家恆福路嘅橫枝崗嗰邊搞間綜合大樓，而間醫院大樓喺1993年12月8號先至完工而正式開業。

伊藤由奈（平假名：いとう ゆな，羅馬字：Itō Yuna，1983年9月20號—）係日本女歌手同演員，係日韓混血，老竇係日本人，阿媽係韓國人。佢喺洛杉磯出世，不過喺夏威夷大嘅，有美國國籍。因為2005年演出咗『NANA』真人版電影，重唱咗主題曲《Endless Story》而被人認識，嗰首《Endless Story》重被張惠春翻唱咗國語版『想念你的歌』同衛蘭翻唱咗粵語版『陰天假期』。

dejay係1996年入讀香港大學翻譯系，入住利希慎堂。讀港大期間，佢讀過科Music Technology(音樂科技)，發覺自己一個都可以做音樂。佢同其他人夾過Band。1996年三人band，The Postcard。1997年自己一個搞Ginger Biscuits。1999年又搞過三人band Tricycle Rider。唔同表演有唔同嘅樂隊名，不過到咗the pancakes，就定咗落來。1999年dejay文學士畢業，響香港歌德學院(Goethe-Institut)圖書館做過嘢。

西藏（藏話： བོད་；拉丁字母：Bod：拉薩地方讀 pö），亦叫吐蕃（蕃音""播""）、土伯特等，減筆藏，係中國一省，國境西陲，青藏高原上面。家下西藏係中國自治區，叫西藏自治區（藏話： བོད་རང་སྐྱོང་ལྗོངས་，拉丁字母：Bod rang skyong ljongs），省城係拉薩。豁地級市一個、地區六個，市轄區一個、縣級市一個同縣七一個。

大鐘樓響1861年到1862年起嘅，樓高八十呎（24.4米）共五層，鐘面透得光，可以報時同報火燭，夜晚可以照明，引導船行去必打步頭。座鐘係 Rawlings 先生設計嘅，不過初時籌唔夠錢，好多細節都省畧咗。最後，德忌利士洋行東主，香港黃埔船塢大班，蘇格蘭人德忌利士（Douglas Lapraik）捐夠錢起。因為座嘢係當時中環嘅地標，所以叫佢做大鐘樓（The Clock Tower）。搭正1863年1月1號子夜12點，個鐘第一次響嚟賀新一年來臨。

寧波歷來係個重要大埠，匯聚咗東亞、東南亞嘅商船，宋代時呢度設市舶司，管海貿邦交，講明寧波發展成國際都會，有外國僑民商人旅居。1523年寧波之亂，演變成嚴重外交事件，結果廢咗浙江、福建嘅市舶司，留番廣東一處，禁止日本商船入港，中日貿易斷咗，於是日後倭寇橫行。1842年南京條約規定五口通商，寧波係其中一個。由於寧波嘅商貿傳統，寧波人善於做生意，寧波商幫係中國一大商人群體。

佢又去美國，從演員工作室嘅講師度學演技，用山口莎莉（Shirley Yamaguchi）嘅名主演荷里活嘅電影，又出演百老匯音樂劇嘅主角。接受採訪時，山口淑子話「去學點樣𡃶（sek3）嘴」作爲佢過美國嘅理由。喺呢陣時，佢喺紐約識到咗雕刻家野口勇，喺1951年結婚。雖然佢哋喺鎌倉嘅北大路魯山人嘅豪宅內設咗間工作室，寄居嗰度，但佢哋喺1955年離婚。

今日，蓋爾文同盟嘅另一個最主要嘅活動係推廣使用愛爾蘭蓋爾文嘅「蓋爾文週」（Seachtain na Gaeilge）。另外，蓋爾文同盟亦都同「免費法律諮詢中心」（愛爾蘭蓋爾文：Ionaid Saor-Chomhairle Dlí；英文：Free Legal Advice Centres）合作，喺都柏林同埋加列維開咗提供蓋爾文服務嘅法律諮詢中心。